ઉલ્લેખનીય છે કે, રાહુલ ગાંધી તથા કોંગ્રેસ તરફથી જીએસટીના નિર્ણય અંગે સરકાર પર અનેક પ્રહારો કરવામાં આવ્યા છે. ગુજરાતમાં પોતાના ભાષણોમાં રાહુલ ગાંધી અનેકવાર કહી ચૂક્યાં છે કે, સરકારે વધારે વિચાર્યા વિના અડધી રાત્રે જીએસટી લાગુ કરી દીધો હતો, જ્યારે અમે તેમને આમ કરતા રોક્યા હતા. તેમણે કહ્યું હતું કે, જીએસટીનો અર્થ છે, એક દેશ એક ટેક્સ. મોદી સરકારે જીએસટીના નામે ગબ્બર સિંહ ટેક્સ લાગુ કર્યો છે, જીએસટીમાં માળખાગત સુધારાની જરૂર છે. અમને 5 અલગ-અલગ ટેક્સ સ્લેબ નથી જોઇતા, માત્ર એક સ્લેબ જોઇએ છે.